Matti Ranin

Matti Helge Ranin () oli suomalainen näyttelijä, joka esiintyi teatterissa, elo­kuvissa ja televisio­sarjoissa. Hänelle myönnettiin ansioistaan teatteri­neuvoksen arvo­nimi vuonna 2001.

 Varhainen elämä 
Matti Raninin vanhemmat Helge Ranin ja Saara Ranin (o.s. Muinonen) olivat molemmat näyttelijöitä.

Ranin asui lapsuutensa ensin Tampereella ja vuodesta 1934 alkaen Porissa, jossa hänen isänsä Helge Ranin oli teatterin­johtajana ja äitinsä näyttelijänä. Vuonna 1940 perhe muutti Kotkaan, jossa Raninin vanhemmat johtivat sinne perustettua maakunta­teatteria. He asuivat Tukku­kaupan­talossa Kotkan­saarella. Kotkassa asuessaan Ranin lauloi Kotkan lyseon poika­kuorossa. Toisen maailmansodan aikana Ranin toimi sotilas­lähettinä 13-vuotiaana, ja Kotkassa hän liittyi myöhemmin kavereidensa kanssa sotilas­poika­järjestöön, joka hoiti ilma­puolustukseen kuuluvaa valvontaa Kotkan edustalla olevalla Pirköyrin saarella. Vuoden 1944 keväällä Ranin kutsuttiin viimeisten joukossa armeijaan.

 Ura 

Hän toimi näyttelijänä Suomen Kansallisteatterissa 1948–1975 sekä johtajana Intimiteatterissa 1975–1987 ja sen seuraajassa Teatteri Pienessä Suomessa 1987–1988. Lisäksi Matti Ranin ja hänen vaimonsa Irja pyörittivät vuosina 1961–1988 Kasper­teatteria, lapsille suunnattua nukke­teatteria, joka esiintyi sekä television lasten­ohjelmissa että yleisön edessä. Teatterissa Matti Ranin esiintyi Kasper-nuken kanssa, joka sai ideansa saksalaisesta Kasperl-nukke­teatterista. Radiossa Raninin ääntä on kuultu esimerkiksi kuunnelmassa Jouluilta Impivaarassa.

Ensimmäisen elo­kuva­roolinsa Matti Ranin teki 1946, ja kaikkiaan niitä kertyi yli kolme­kymmentä – tosin Ranin näyttäytyi jo alle yksi­vuotiaana elo­kuvassa Ei auta itku markkinoilla (1927). Hänen tunnetuimmat roolinsa olivat vänrikki Kariluoto Edvin Laineen Tuntemattomassa sotilaassa (1955), kirkkoherra Salpa­kari Laineen elokuvissa Täällä Pohjan­tähden alla (1968) ja Akseli ja Elina (1970), sekä Virta Matti Kassilan neljässä Komisario Palmu -elokuvassa (1960–1969). Television puolella Ranin esiintyi viime vuosi­kymmeninä Elina Halttusen kirjoittamissa televisio­sarjoissa Blondi tuli taloon (1994–1995), Ihmeidentekijät (1996–1998) ja Parhaat vuodet sekä sarjoissa Kotikatu (2004–2009) ja Taivaan tulet (2011).

Matti Raninia voidaan pitää suomalaisen jälki­äänityksen uran­uurtajana, sillä hän teki jälki­äänityksiä vuodesta 1967 lähtien. Hän oli mukana äänenä kymmenissä lasten­elo­kuvissa, ja hänen työtään olivat monet Disney-elo­kuvien suomen­kieliset ääni­nauhat. Hän on ohjannut muun muassa Lumikki ja seitsemän kääpiötä -elokuvan vuonna 1982 valmistuneen toisen suomen­kielisen version sekä vuonna 1990 Pieni meren­neito -elokuvan ensimmäisen suomenkielisen jälki­äänityksen.

 Yksityiselämä 

Vuonna 1950 Ranin avioitui Irja Raninin kanssa. He saivat neljä poikaa, joista Matti Olavi Ranin syntyi vuonna 1952.

Irja Ranin kuoli vuonna 1995. Vuonna 2000 Matti Ranin avioitui sisustus­arkkitehti Vuokko Laakson kanssa. Pariskunta asui viimeiset vuotensa Helsingin Munkki­niemessä.

Ranin kuoli 87-vuotiaana Helsingissä. Hänet on haudattu Raninien sukuhautaan Hietaniemen hautausmaan uurnalehtoon Helsinkiin. Samassa haudassa ovat myös Raninin vaimo Irja Ranin ja tämän äiti Kerttu Hämeranta sekä Raninin vanhemmat Saara ja Helge Ranin.

 Filmografia 

 Elokuvat Vuosi Nimi Rooli 1927  Ei auta itku markkinoilla  vauva 1946  Loviisa – Niskavuoren nuori emäntä   1947  Koskenkylän laulu  kyläläinen Maaret – tunturien tyttö  metsästävä mies 1948  Ruusu ja kulkuri  koulu­poika 1949  Ruma Elsa  yli­oppilas Vain kaksi tuntia  assistentti Kanavan laidalla  Aapeli Katupeilin takana  Kaarlo 1950  Isäpappa ja keltanokka  Lauri Tammela Tanssi yli hautojen  ratsu­mestari Möllen­svärd 1952  ...ja Helena soittaa  Jyrki Silmät hämärässä   Yhden illan hinta   Lännen lokarin veli  roisto Tervetuloa aamukahville eli tottako toinen puoli?  1953  Kolmiapila  Olli Jälkeen syntiinlankeemuksen  Aarne Tyttö kuunsillalta  Juhani Varala 1954  Kunnioittaen  Pertti Aalto Kasarmin tytär  tykki­mies Rantanen Hilmanpäivät  Heikki Oi, muistatkos...  Eero Salmela Laivan kannella  Arvi 1955  Tuntematon sotilas  Kariluoto 1956  Tyttö lähtee kasarmiin  kapteeni Esko Teräs Anu ja Mikko  Janu 1957  Kuriton suku­polvi  Pentti ”Pelle” Vara­vaara 1960  Komisario Palmun erehdys  Toivo Virta 1961  Minkkiturkki  ylio­ppilas Kaasua, komisario Palmu!  Toivo Virta 1962  Pinsiön parooni  Pauli Hirvonen Tähdet kertovat, komisario Palmu  Toivo Virta 1963  Turkasen tenava!  Matti Koskinen 1968  Täällä Pohjan­tähden alla  Lauri Salpakari 1969  Vodkaa, komisario Palmu  Toivo Virta 1970  Akseli ja Elina  Lauri Salpa­kari 1973  Pohjan­tähti 1976  Luottamus  Eugen Wolff 1986  Enkelipeli  1996  Tie naisen sydämeen  Erkki

 Televisio Vuosi Sarja Rooli 1964–1969  Teatterituokio  useita 1966  Elävät kuvat   1966–1969  Hanski  useita 1967  Kuinkas nyt suu pannaan  1967–1968  Kuten haluatte  Kunnon sotamies Svejkin seikkailuja  yli­luutnantti Lukas 1969  Siitä vaan sano  1969–1970  Lauantai-ilta MTV:ssä  taistelevat Virtaset 1976  Heikkopeikko   1981  Iris Klewe  kenraali Stjernefelt 1988  Rikas ja kunniallinen  Eero Kuula 1990  Mustapartainen mies  vero­johtaja 1994–1995  Blondi tuli taloon  Herman Hurmala 1996  Pimeän hehku  Kauko Honka­vaara Nortia  Laine 1996–1998  Ihmeidentekijät  Pentti Karvala 1997  Blondi tuli taloon – sattui kerran kesällä  Herman Hurmala 2000–2002  Parhaat vuodet  Pentti Karvala 2004–2009  Kotikatu  Kaarlo ”Kalle” Kares 2011  Taivaan tulet  Kuisma

Ääninäyttelijänä

 Palkintoja 

 Jussi-palkinto (1962), paras mies­sivuosa elo­kuvasta Tähdet kertovat, komisario Palmu
 Pro Finlandia (1988)
 Suomen Teatteri­järjestöjen Keskus­liiton kultainen kunnia­merkki 1993
 Kirkko­taiteen Engel-palkinto (2000)
 Teatteri­neuvoksen arvo­nimi (2001)

 Lähteet 

 Kirjallisuutta 




 Aiheesta muualla 




Luokka:Suomalaiset näyttelijät
Luokka:Suomalaiset nukkenäyttelijät
Luokka:Pro Finlandia -palkitut
Luokka:Jussi-palkinnon saajat
Luokka:Suomalaiset teatterinjohtajat
Luokka:Vuonna 1926 syntyneet
Luokka:Vuonna 2013 kuolleet
Luokka:Seulonnan keskeiset artikkelit